Tanja Thorjussen

Tanja Thorjussen (født 1970 i Oslo) er en norsk billedkunstner og kurator, og datter av Kjell Thorjussen.

Utdannet ved Kunst- og designhøgskolen i Bergen (KHIB) og Parsons School of Design the New School i New York, USA, der hun også bodde og arbeidet fra 1995–2005. Som billedkunstner jobber Thorjussen i hovedsak med tegning, men også med litografi, installasjon, land-art og kunst i offentlige rom. Fra Artsy om Tanja Thorjussen: «Tanja Thorjussen explores the theme of liminality in nature, spirituality and mythology with drawing, installation and land-art»

Hun har stilt ut på en rekke museer og gallerier nasjonalt og internasjonalt, som på Tegnerforbundet , Østlandsutstillingen , Hå gamle prestegard , Sunderø Art Gallery, Spriten Kunsthall , Timebag Artshow  i Medellín, X Contemporary  i Miami, Cosmoscow i Moskva, Museet for Nonconformist kunst i St. Petersburg, Museet for Avant-garde  i Russland, og har hatt boklanseringer på MoMA PS1, den 57 Veneziabiennalen  og Kunstnernes Hus.

LOCUS:

Sammen med billedkunstner Thale Fastvold etablerte hun i 2006 det nomadiske visningsstedet og kunstforlaget LOCUS hvor hun var redaktør for publikasjonene Kurator og Arctic Hysteria. Under navnet LOCUS har Fastvold og Thorjussen samarbeidet om en rekke kunstprosjekter blant annet LOCUS Bee Sanctuary Garden , et temporært offentlig kunstprosjekt i Oslo finansiert av Bydel St Hanshaugen ved Gamle Aker Kirke, andre verk er innkjøpt av samlingen Kunst på Arbeidsplassen 

Performance Art Oslo:

I 2012 grunnla hun Performance Art Oslo  med performancekunstner Franzisca Siegrist . Siden 2013 har de sammen kuratert og organisert den eneste årlige performance kunst festivalen i Oslo, PAO Festival.

Thorjussen er styreleder i Tegnerforbundet (2019 -) og medlem i kunstfagorganisasjonene Norske Billedkunstnere, Tegnerforbundet , Landsforeningen Norske Malere , Billedkunstnere Oslo og Akershus , og kuratororganisasjoner som Norsk Kuratorforening , International Council of Museums og IKT - International Association of Curators of Contemporary Art .

Referanser

Eksterne lenker 
 LOCUS
 Tanja Thorjussens cv
 Sunderø Art Gallery
 USF Kultur og scenehuset 
 MoMA PS1 book launch

Norske billedkunstnere